text: [{"text_idx": "#000006", "text": "Haqni Abbaatiifi haqni jaarsaa waan adda addati. waan wal fakkaatuus miti. wanti abbaan kee sirraa barbaadu tarii mallaqa gargaarsaa tahuu dandaya. jaarsi kee ammoo bultiif sitti ida\u2019amuu fedha. jiruu keeysatti akka isa gargaartu sirraa fedha. waan jaarsi kee sirraa barbaadu irra hedduu abbaan kee sirraa hin barbaadu."}, {"text_idx": "#000007", "text": "Hadiisa bukhaarii keessatti ibsame tokkorratti Rasuulli (SAW) Akkana jedhan. \u201cdubartiin takka osoo jaarsi isii ganda jiru soomana sunnaa soomanuu hin qabdu. yoo hayyama isarraa argatte malee\u201d jedhan."}, {"text_idx": "#000008", "text": "Jaarsi isii haqa addaa isii irraa qaba. halkaniifi guyyaa keeysaa sa\u2019aa barbaadetti itti dhaquu mirga qaba. kanaaf ammoo isiin soomana sunnaa irra jira jettee haqa isaa dhoorgachuu hin qabdu. Sababaa haqni jaarsaa dhimma akkanaa irratti akkaan murteeysaa taheef Rasuulli (SAW) dubartiin hayyama jaarsaa malee soomana sunnaah soomanuu dhoorkan."}, {"text_idx": "#000009", "text": "Abuu hureeyraan akkana jechuun gabaase. Rasuulli (SAW) akkana jedhan. \u201cintalti takka yoo salaata isii shanan salaatte, yoo soomana Ramadaanaa soommante, yoo qaama ifii haaraamarraa tiysite, eegasii yoo jaarsa isiitiif ajajamte; hulaalee jannataa irraa tan feete filattee seenti\u201d jedhan.\nHadiisa kana Albaaniin Sahiih Al jaamii lakkofsa 660 irratti Sahiih godhe."}, {"text_idx": "#000010", "text": "Abdallaah Ibnu Awfa akkana jedhe. Mu\u2019aaz gaafa Suuriyaa irraa deebi\u2019u, gama Rasuulaa dhufee Rasuulaaf Sujuude. Rasuulli (SAW) \u201cYaa Mu\u2019aaz kuni maali? maal godhutti jirta? jedhanii gaafatan. \u2018Suuriyaa dhaqee dhufutti jira. namoonni biyya sanii Qeesotaafi Paaphaasii isaaniitiif akkanatti sujuudan. kanaaf anis isiniif sujuuduu fedhe\u2019 jedhee deebise Mu\u2019aaz. Rasuulli (SAW)\u2019 waan kana itti hin deebi\u2019in. Rabbii lubbuun Muhammad harka isaa jirtuun kakadhee, osoo Rabbiif malee namaaf sujuuduun hayyamamaa tahee, silaa akka dubartiin jaarsa isiitiif sujuuddu ajaja\u201d jedhan."}, {"text_idx": "#000012", "text": "Walumaa galatti hadiisota haqa jaarsaa jabeeysanii ibsan heddu dhiheeysuun ni danda\u2019ama. haqni jaarsaa haalaan eeggamuu qaba. haqni abbaatis haalaan eeggamuu qaba. wanti jarri lameen sirraa fedhan waan wal fakkaataa miti."}, {"text_idx": "#000013", "text": "gama dhimma gargaarsa mallaqaa yoo deebine waan faallaa kanaa tahe argina. akka shari\u2019aa Islaamaatti dubartiin takka qabeenya jaarsaa hayyama isaa malee tuquu hin qabdu. yoo inni akkaan doyna (Qorqodaa) tahee maatiin isaa isa biratti rakkate malee. bakka sanitti waan nyaataa dhugaatii isiifi ilmaan isiitiif barbaachisu hunda fuutee fayyadamuu dandeeysi. kanaan ala waan birootiif horii isaa irraa hayyama isaa malee waan takka tuquu hin qabdu."}, {"text_idx": "#000014", "text": "Gama birootiin isiin yoo dalagaa qabaattee nama horii qabu taate, mallaqa isii irraa qarshii tokko jaarsa isiitiif kennuufi, tajaajila mana keessaatiif oolchuuf dirqama hin qabdu. yoo fedhinnaa ofiitiin jaarsa ofii gargaarte mirga qabdi. garuu mallaqaan jaarsa isii gargaaruun isiirratti dirqamaa miti. bakka kanatti haqa haadhaa abbaatu dirqama taha. haadhaa abbaa ofii gargaaruun dirqama. waan qaban isaan irraa qusachuun hin barbaachisu. isiin yoo barbaadde mindaa isii gutuuu haadhaa abbaa ofiitiif kennuu mirga guutuu qabdi."}, {"text_idx": "#000015", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000016", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]